CELEX: 32015D0903
Language: fi
Date: 2015-06-10 00:00:00
Title: Komission täytäntöönpanopäätös (EU) 2015/903, annettu 10 päivänä kesäkuuta 2015, Espanjan Euroopan parlamentin ja neuvoston direktiivin 2006/42/EY mukaisesti toteuttamasta toimenpiteestä yrityksen NINGBO SPARK TOOLS Co Ltd China valmistaman nurmikkoleikkurin markkinoille saattamisen kieltämiseksi (tiedoksiannettu numerolla C(2015) 3800) (ETA:n kannalta merkityksellinen teksti)

12.6.2015   
            
            
               FI
            
            
               Euroopan unionin virallinen lehti
            
            
               L 147/23
            
         KOMISSION TÄYTÄNTÖÖNPANOPÄÄTÖS (EU) 2015/903,
   annettu 10 päivänä kesäkuuta 2015,
   Espanjan Euroopan parlamentin ja neuvoston direktiivin 2006/42/EY mukaisesti toteuttamasta toimenpiteestä yrityksen NINGBO SPARK TOOLS Co Ltd China valmistaman nurmikkoleikkurin markkinoille saattamisen kieltämiseksi
   
      
         (tiedoksiannettu numerolla C(2015) 3800)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon koneista ja direktiivin 95/16/EY muuttamisesta 17 päivänä toukokuuta 2006 annetun Euroopan parlamentin ja neuvoston direktiivin 2006/42/EY (1) ja erityisesti sen 11 artiklan 3 kohdan,
   sekä katsoo seuraavaa:
   
               (1)
            
            
               Espanja ilmoitti komissiolle toimenpiteestä, jolla kielletään yrityksen NINGBO SPARK TOOLS Co Ltd China valmistaman tyyppiä N1E-SPK-200 (CB200-08) olevan, yrityksen ADEO SERVICES France tuoman ja yrityksen LEROY MERLIN Spain Espanjassa jakeleman nurmikkoleikkurin saattaminen markkinoille.
            
         
               (2)
            
            
               Nurmikkoleikkurissa oli CE-merkintä koneita koskevan direktiivin 2006/42/EY mukaisesti.
            
         
               (3)
            
            
               Toimenpide toteutettiin sen vuoksi, ettei nurmikkoleikkuri täyttänyt direktiivin 2006/42/EY liitteessä I olevassa 1.4.1 kohdassa (Suojusten ja turvalaitteiden yleiset vaatimukset), 1.4.2 kohdassa (Suojuksia koskevat erityisvaatimukset) ja 1.7.3 kohdassa (Koneen merkinnät) säädettyjä olennaisia terveys- ja turvallisuusvaatimuksia sillä perusteella, että etäisyys leikkuuosan ja laitteen suojareunan välillä oli lyhempi kuin 10 mm, mistä aiheutui leikkautumisen vaara.
            
         
               (4)
            
            
               Espanja ilmoitti jakelijalle puutteista. Jakelija ryhtyi tarpeellisiin toimenpiteisiin vaatimustenvastaisten tuotteiden poistamiseksi markkinoilta.
            
         
               (5)
            
            
               Käytettävissä olevat asiakirjat, esitetyt kommentit ja asianomaisten osapuolten toteuttamat toimet osoittavat, että nurmikkoleikkuri N1E-SPK-200 (CB200-08) ei täytä direktiivissä 2006/42/EY säädettyjä olennaisia terveys- ja turvallisuusvaatimuksia. Sen vuoksi on aiheellista pitää Espanjan toteuttamaa toimenpidettä perusteltuna,
            
         ON HYVÄKSYNYT TÄMÄN PÄÄTÖKSEN:
   1 artikla
   Espanjan toteuttama toimenpide, jolla kielletään yrityksen NINGBO SPARK TOOLS Co Ltd China valmistaman nurmikkoleikkurin N1E-SPK-200 (CB200-08), jota tuo yritys ADEO SERVICES France ja jakelee Espanjassa yritys LEROY MERLIN Spain, saattaminen markkinoille, on perusteltu.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 10 päivänä kesäkuuta 2015.
      
         
            Komission puolesta
         
         Elżbieta BIEŃKOWSKA
         
            Komission jäsen
         
      
   
   
      (1)  EUVL L 157, 9.6.2006, s. 24.